**6В01823 - Әлеуметтік педагогика және өзін-өзі тану**

**білім беру бағытының (тарының) білім алушыларына арналған**

**«Білім берудегі көшбасшылық» пәні бойынша дәрістер тезисі**

**5- дәріс. Педагогикалық іс-әрекеттегі «көшбасшылық» және «басшылық» ұғымдарының арақатынасы. «Көшбасшылық» және «басшылық» теориялары.**

**Жоспары:**

1. Педагогикалық жүйені басқарудың негізгі қағидалары.
2. Жалпылама басқарудың ерекшелігі.
3. Педагогикалық жүйені басқаруда ақпараттың толықтылығы мен жан-жақтылығы.
4. Мектеп педагогикалық жүйе жəне басқарудың ғылыми нысаны ретінде.
5. «Көшбасшылық» және «басшылық» теориялары.

**педагогикалық жүйені басқарудың негізгі қағидалары**

Басқару қағидаларына анықталған, тұрақтандырылған басқару заңдылықтары жатады. Менеджмент жəне мектепішілік басқарудың негізгі заңдылықтары, ол оқу-тəрбие жұмыстарын басқару, реттеу, сапасын қадағалау. Мектепішілік менеджменттің заңдылықтарына талдау, мақсатқа жету, басқарудағы еркіндік жəне мұғалімдердің түрлі басқару жұмыстарына дайын болуы жатады. Осы заңдылықтарға негізделген, басқарудың негізгі қағидалары болып келесі ұстаным жатады: ол басшылықты, директорды, менеджерді атқаратын қызметіне тағайындау.

**Негізгі қағидалары:**

1. педагогикалық жүйені басқарудың еркіндігі;
2. басқарудағы жүйелілік жəне орталықтандыру;
3. бірігушілік жəне ұжымның оң қарым-қатынасы;
4. педагогикалық жүйені басқаруды ақпараттың толықтылығы мен шынайылығы.

Мектептегі басшылықтың өзгеруі жəне оның конкурстар арқылы тағайындалуы, мектептегі өмірдің еркіндігінің бастамасы. Мектеп құрылуында ең маңыздысы, оның ақпаратының ашықтылығы жəне қол жетімділігі. Яғни осы мектепте тиімсіз жағдай орын алып жатса жəне одан ұстаз хабардар болса, онда ол бұл мəселеге немқұрайлы қарамауы тиіс. Басшылықтың əрдайым есеп өткізуі, мектеп кеңесінің, ұжымның, ұстаздың, ата ананың белгілі бір мəселеге араласып, өз көз қарасын білдіруі, осы мектепте еркіндіктің бар екенін білдіреді. Педагогикалық жүйені басқаруды тек ықпал етумен ғана шектеп қоюға болмайды, мұнда ұйымдастырушылық, бірігіп басқару жəне өзін өзі басқара білуде маңызды рөл атқарады.

 **Жалпылама басқарудың ерекшелігі-** мұнда мемлекеттік органдардан басқа жалпылама органдар құрылады, олар ұстаздар, оқушылар құрамы, ата-ана жəне халық. Олардың басшылыққа қатыса алуы осы мектептегі ұжымның қарым-қатынасының оң болуы жəне  психологиялық климаттың оң болуына əсерін тигізеді. Мектептегі білім басқармасының беделді қызметтерінің бірі — мектеп кеңесі. Мектептің жоғарғы басқарушы органы конференция, ол жылына кем дегенде бір рет өткізілуі тиіс. Конференцияның атқаратын рөлі өте маңызды: жалпымектептік конференцияда Мектеп кеңесі, оның Кеңесшісі жəне олардың қызметі мен атқаратын уақыты тағайындалады. Əр мектеп өз конференциясында «Оқу орны жарлығын» қабылдайды, ол олардың қазіргі жағдайын, əдіс- тəсілдерін, болашақ даму көздерін қарастырады. Осыған байланысты əр мектептің өз жарлығы болуы жəне олардың бір-бірінен ерекшеленуі мүмкін, бірақ олардың басты бағыты «Жалпы мектептік оқу орындарының мемлекеттік уақытша жарлығымен» анықталады.

**Педагогикалық жүйені басқаруда ақпараттың толықтылығы мен жан-жақтылығы.**

Педагогикалық жүйені басқарудың тиімділігі көбіне анық жəне қажет ақпаратқа байланысты болады. Ақпараттың толық жəне жан-жақты болуы үшін, оған тексеру жүргізіліп, талдау жасалуы қажет. Əлеуметтік-педагогикалық ғылымда ақпаратты ұстаз бен оқушылардың арасындағы қатынас не қоршаған орта туралы мəлімет болып есептеледі. Басқару жүйесінде көбіне ақпараттың жеткіліксіздігіне байланысты қиындықтар туындайды. Мектепішілік басқаруда осы ақпараттың жетіспеушілігі шешім қабылдауда қиындықтар туғызады. Педагогикалық жүйеде ақпараттың жетіспеушілігі көбіне тəрбиелеу саласында қатты байқалады. Оқу-тəрбие процесінде біз көбіне қатысушының үлгерімі, білім сапасы туралы ақпаратты көбірек аламыз, ал оның жеке басы, мінез- құлқы, қасиеттері туралы ақпараттар аз болып келеді. Мектепішілік ақпаратпен жұмыспен тұлғаға осы ақпаратты қалай жинауды, сақтауды, қолдануды білу керек.

**Педагогикалық жүйеде ақпарат қажет, бірақ ең маңыздысы басқарушылық ақпарат, ол басқару жүйесіне байланысты тиімді ақпарат алуға көмектеседі. Басқарушылық ақпарат түрлі қасиеттер бойынша реттелуі мүмкін, олар:**

1. уақыт бойынша күнделікті, айлық, тоқсандық, жылдық;
2. басқару жүйесі бойынша — талдамалық, бағалық, ұйымдастырушылық;
3. түсу көздеріне байланысты — мектепішілік, ведомостволық, ведомостводан тыс;
4. анықталуы бойынша — таныстырушылық, кеңестік жəне т.б.

**Мектеп педагогикалық жүйе жəне басқарудың ғылыми нысаны ретінде**

Педагогикалық жүйе өз бетімен дамып, басқарылады жəне бірнеше компоненттерден құралады. Педагогикалық жүйені басқару ол, біріншіден, оның толықтылығын сақтайды. Екіншіден, басқа жеке компоненттерге əсер етеді жəне өзгеруіне ықпалын тигізеді. Педагогикалық жүйенің реттелуі осылайша жалпыламалық қажеттілігін қанағаттандыру үшін, көздеген мақсатқа дəл көрсетілген уақытында жетуі тиіс. Осы мақсат педагогикалық жүйенің мазмұнын ашады. Басқа жүйе сияқты педагогикалық жүйеде жеткен жетістіктеріне байланысты мазмұндалады. Мектепті педагогикалық жүйенің басқару нысаны ретінде қарастыру басқару қызметінің ұстаздарға, қызметкерлерге, оқушыларға көзделген мақсатқа жету үшін түрлі əдіс-тəсілдердің қолданылатындығын білдіреді. Мұндай жағдайда педагогикалық жүйе өз көздеген мақсатына жетеді жəне компоненттерімен жаңарып отырады. «Күшті ұлт болу үшін алдымен ішкі бірлік, ұйымшылдық пен татулық қажет. Ал сондай ұлтты алға жетелейтін білімді, патриот, еңбекшіл, өз салт - дәстүрін, мәдениетін, тілін, дінін, ділін құрметтейтін азамат нағыз көшбасшы болуға лайық» Н. Ә. Назарбаев

**«Көшбасшылық» және «басшылық» теориялары**

Көшбасшы -(ағылшынша leader – басқарушы деген мағына білдіреді) - қоғамға, ұйымға немесе топқа ықпал етуге қабілетті тұлға. Халықтың немесе белгілі бір әлеуметтік топтың мақсат-мүддесін толық сезініп, қорғай білетін, бойына саяси қайраткерге лайықты қасиеттерді жия білген адам көшбасшы ретінде танылады. Көшбасшы алға қойған мақсатқа жету үшін белгілі бір әлеуметтік ортада адамдардың күш-жігерін біріктіріп, іс-әрекетін қоғам мүддесіне сай жүргізеді.

**Көптеген көшбасшылық теориялары бар. Қазіргі кезде олардың ішінде үшеуін жеке қарастыруға болады:**

1. Тұлғалық
2. Қылықтық
3. Жағдайлық

**Көшбасшының іс жүргізу бағыттары. Көшбасшы жұмысы үш бағыт бойынша жүруі тиіс:1. Тапсырма қажеттілігі** – негізгі мақсаттың орындалуын қамтамасыз ету; **2. Топ қажеттіліктері** – топты белгілі бір тапсырманы орындау үшін құру, сақтау мен ынталандыру, топтық жұмысты марапаттау; **3. Жеке қажеттіліктер** – әрқайсысының жеке қажеттіліктерін анықтау және олардың арасындағы татулықты сақтау;

Егер көшбасшы жұмысын осы үш элементке негіздесек, онда оның басты мақсаты нақты жағдай шартында қойылған мақсатқа жету үшін адамдар арасындағы ең жақсы балансқа жету болып табылады.

**Болашақ ұрпақтың көшбасшылығын дамытуға әсер етудің ерекше түрі:**

1. Іс-тәжірибені жетілдіру жұмыстарын өз қолына алуға;
2. Өзгерістер енгізу үшін әріптестерімен стратегиялық шешімдер қабылдауға;
3. Бірігіп жұмыс істеуде фактілерді жинауға және қолдануға;
4. Кәсіби білімді құруға және таратуға атсалысуға міндетті.

Аталған міндеттерді жүзеге асыру барысында дамыту жұмыстарын зерттеумен шатастыруға болмайды. Мұғалім - дамыту жұмысының көшбасшысы болып табылады. Бұл тұста айта кетерлік топта, ұжымда әдетте жетекшілік міндетін өзіне алатын бір адам болады. Ол адам сол топтың көшбасшысы болып табылады. Көшбасшы оқытушы мен Басшы мағынасы бір емес. Басшы – бұл жұмысты беруші және сол жұмыстарға жауап беруші. Жақсы басшы орындалған жұмысты реттеп қабылдап отырады. Ал, Көшбасшы оқытушы адамдарды жандандырады, мақсатқа жетуде болашақты көру қасиеті арқылы адамдарды ортақ мақсатқа бағыттайды. Көшбасшы оқытушы болу үшін сізге өзіңіздің дамуыңызға, жұмыстағы құлшысыңызға көп көңіл бөлу керек.

Көшбасшы оқытушының кодексі:

1. Өзіңнен жоғарыдағыларға қарапайым бол, бірақ өзіңді төмендетпе.
2. Өзіңмен теңдестерге қысқа, бірақ сыйластықта бол.
3. Өзіңнен төмендерге мейірімділік танытып, достық қарым - қатынаста бол.